text: 38. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Φ.141.3/107123 της 2/3 Νοεμ.  1973 (ΦΕΚ Β΄ 1317) Περί τμηματικών και πτυχιακών εξετάσεων φοιτητών Ανωτάτων Εκπαιδευτικών Ιδρυμάτων. Έχοντες υπ’ όψει τας διατάξεις της παρ. 5 της υπ’ αριθ. 107/1962 πράξεως του Υπουργικού Συμβουλίου, κυρωθείσης δια του άρθρ. 1 του Ν.Δ. 4263/1962 «περί κυρώσεως της υπ’ αριθ. 10/62 Π.Υ.Σ. περί εισιτηρίων διαγωνισμών δι’ άπαντα τα Ανώτατα Εκπαιδευτικά Ιδρύματα και άλλων τινών διατάξεων», τας προτάσεις των οικείων Σχολών και Συγκλήτων των Ανωτάτων Εκπαιδευτικών Ιδρυμάτων, περιελθούσας ημίν δια των εγγράφων υπ’ αριθ. 3871/17.10.73 του Πανεπιστημίου Αθηνών, 2065/ 12.10.1973 του Πανεπιστημίου Θεσσαλονίκης, 30919/20.10.1973 του Εθνικού Μετσοβίου Πολυτεχνείου, 11051/18.10.1973 της Ανωτάτης Σχολής Οικονομικών και Εμπορικών Επιστημών, 5382/ 11.10.1973 της Ανωτάτης Γεωπονικής Σχολής Αθηνών, 2583/22.10.1973 της Παντείου Ανωτάτης Σχολής Πολιτικών Επιστημών, 736191/Φ.229/ 5.10. 1973 της Ανωτάτης Βιομηχανικής Σχολής Πειραιώς, 2392/11.10.1973 της Ανωτάτης Βιομηχανικής Σχολής Θεσσαλονίκης, 2759/16.10. 1973 της Ανωτάτης Σχολής Καλών Τεχνών, 738/17.10.1973 του Πανεπιστημίου Ιωαννίνων και 5253/766/Φ.14/ 18.10.1973 του Πανεπιστημίου Πατρών, αποφασίζομεν: Άρθρ.1.-1.Αι εξετάσεις των από του ακαδημαϊκού έτους 1973-74 εγγραφομένων εις τα Ανώτατα Εκπαιδευτικά Ιδρύματα φοιτητών διενεργούνται αι μεν Τμηματικαί εις δύο εξεταστικάς περιόδους, αι δε πτυχιακαί εις τρεις κατά τα ειδικώτερον οριζόμενα εν τη υπ’ αριθ. 53035/10.5.72 ημετέρα αποφάσει «περί ρυθμίσεως θεμάτων τμηματικών και πτυχιακών εξετάσεων φοιτητών των Ανωτάτων Σχολών» (ΦΕΚ 345 τεύχ. Β΄/16.5.1972) (ανωτ. αριθ. 34). 2.Εις τους ως άνω φοιτητάς επιτρέπεται η μεταφορά δύο μαθημάτων εις το επόμενον έτος σπουδών κατά τας διατάξεις της αποφάσεως της παρ. 1 του παρόντος άρθρου. Άρθρ.2.-1.Εις φοιτητάς εγγραφέντας μέχρι και του ακαδημαϊκού έτους 1972-1973 παρέχεται κατ’ εξαίρεσιν και τρίτη περίοδος τμηματικών εξετάσεων εις χρόνον και αριθμόν μαθημάτων καθορισθησόμενον υπό των οικείων Σχολών των Ανωτάτων Εκπαιδευτικών Ιδρυμάτων. 2.Φοιτηταί απορριπτόμενοι κατά την ως άνω τρίτην εξεταστικήν περίοδον εις τρία μαθήματα, εξ ων το έν μεταφερόμενον, δύνανται να εγγράφωνται εις το επόμενον έτος σπουδών. (Αντί της σελ. 82,09(α) Σελ. 82,09(β) Τεύχος 526-Σελ. 596 Διάφορες διατάξεις 31.Α.ω.36-38 3.Εις  τους  αυτούς  ως  άνω  φοιτητάς  παρέχεται και τετάρτη περίοδος πτυχιακών εξετάσεων εις χρόνον καθορισθησόμενον υπό των οικείων Σχολών εκάστου Ανωτάτου Εκπαιδευτικού Ιδρύματος. 